Oos-Kaapse paaie gesluit weens sneeu | Netwerk24
Deur Christiaan Du Plessis 08 September 2018 11:58
Twee bergpasse in die Oos-Kaap is Saterdagoggend vir verkeer gesluit weens gladde paaie nadat sneeu daar uitgesak het.
Luidens ’n verklaring deur die departement van vervoer in die Oos-Kaap is die Lootsbergpas op die N9- nasionale pad tussen Middelburg en Graaff-Reinet en die Wapadsbergpas op die R61-pad tussen Cradock en Graaff-Reinet vir verkeer gesluit.
“Alle nooddienswerkers is op ’n gereedheidsgrondslag geplaas en hou die paaie dop,” lui die verklaring.
“Motoriste word gevra om met verkeersbeamptes saam te werk en om nie te probeer om deur geslote dele van die pad te ry nie, omdat dit onveilig is.”
Meer oor: Oos-Kaap | Sneeu | Paaie